*Popis systému nakladania s komunálnym odpadom vrátane triedeného zberu*

**Popis systému nakladania s komunálnymi odpadmi vrátane triedeného zberu v obci Hrachovište.**

**Zmesový komunálny odpad**
Zmesový komunálny odpad sa ukladá do zberných nádob – plastové nádoby alebo plechové nádoby, druh nádoby:
a) 110 l kovové, 120 l plastové

vo frekvencii pre celú obec : 1 x za 2 týždne.

Pre právnické osoby a fyzické osoby- podnikateľov je na území obce zavedený množstvový systém zberu odpadov, druh nádoby:
a) 110 l , 120 l plastové

Frekvencia zberu pri množstvom systéme zberu odpadov je 1 x za 2 týždne,
Zbiera sa: len zmesové komunálne odpady, ktoré sa nedajú ďalej triediť.
Nezbiera sa: do týchto nádob je zakázané ukladať akékoľvek stavebné odpady a podobné odpady , zložky triedeného systému zberu, nebezpečné odpady.

**Drobný stavebný odpad**
Na území obce sa zavádza množstvový zber drobného stavebného odpadu a to za poplatok, ktorý obec určila podľa zákona o miestnych daniach a poplatkoch.
Množstvový zber drobného stavebného odpadu sa realizuje: na požiadavku občanov.
Interval vývozu: priebežne, podľa potreby
Zbiera sa: len vytriedené drobné stavebné odpady, k drobnému stavebnému odpadu patria v malom množstve zmesi betónu, tehál, obkladačiek, dlaždíc, keramiky a pod.
Nezbiera sa: nevytriedené stavebné odpady, odpady s obsahom škodlivých látok, odpady s obsahom zmesového komunálneho odpadu, či zložiek triedeného zberu odpadov

**Objemný odpad**
Zber a preprava objemného odpadu sa uskutočňuje: do pristavených veľkoobjemových kontajnerov. Iné nakladanie s objemným odpadom, najmä ukladanie do zberných nádob určených pre systém zberu zmesového komunálneho odpadu, umiestnenie vedľa zberných nádob alebo v priestoroch stanoviska zberných nádob sa zakazuje.
Interval vývozu: 2x ročne
Zbiera sa: komunálne odpady, ktoré sa svojou veľkosťou nevojdú do bežne používanej nádoby na zmesový odpad v obci, napr.: nábytok, dvere, nádoby, koberce, okná a pod.
Nezbiera sa: zmesový komunálny odpad, triedený zber odpadov, BIO odpady ... .

**Nebezpečný odpad :o**dpad z domácností s obsahom škodlivých látok
Odpad s obsahom škodlivých látok je možné odovzdať: v rámci mobilného zberu alebo kalendárového zberu na určené miesto, vo vyhlásených termínoch: 2 krát ročne /jar, jeseň/.
Zbiera sa: rozpúšťadlá, kyseliny, zásady, fotochemické látky, pesticídy, oleje a tuky ako ( motorové, prevodové, mazacie oleje a pod.), farby, tlačiarenské farby, lepidlá a živice obsahujúce nebezpečné látky, detergenty obsahujúce nebezpečné látky, drevo obsahujúce nebezpečné látky, rukavice znečistené olejom, farbami, obaly znečistené nebezpečnými látkami...
Nezbiera sa: zmesový komunálny odpad, triedený zber odpadov, BIO odpady... .

**Elektroodpad z domácností vrátane žiariviek a svietidiel**
Elektroodpad z domácností je možné odovzdať počas kalendárového zberu, na určené miesto, vo vyhlásených termínoch: – 2x ročne /jar, jeseň/.
Zbiera sa: žiarovky, žiarivky, svietidlá, televízory, rádiá, počítačová, kancelárska a telekomunikačná technika, mobily, videá, variče, ohrievače, kávovary, práčky, chladničky, elektromotory, ručné elektrické náradie, mobilné klimatizačné zariadenia ... .
Nezbiera sa: kovy, plasty, papier, drevo, iné odpady s obsahom škodlivých látok ako sú samotné elektroodpady, odpady, ktoré nie sú elektroodpadom, zmesový komunálny odpad ...

**Odpady z obalov a odpady z neobalových výrobkov zbieraných spolu s obalmi**
Zber papiera: Zber papiera sa uskutočňuje podľa určených termínov v zvozovom kalendári .Držitelia odpadu ukladajú papier do vriec , ktoré umiestňujú na vlastných nehnuteľnostiach . V deň vývozu si držiteľ odpadu umiestni vrece s papierom pred rod. dom do 8,00 hod. ráno na viditeľné miesto, kde mu ho oprávnená organizácia odoberie.
Zbiera sa: noviny, časopisy, zošity, knihy, listy, kancelársky papier, papierové vrecká, lepenka, letáky, katalógy, plagáty, pohľadnice, baliaci papier ... . Nezbiera sa: plastové obaly, viacvrstvové kombinované materiály (napr. tzv. tetrapakové obaly), voskovaný papier, papier s hliníkovou fóliou, silne znečistený, či mastný papier, kopírovací papier ... .
Zber plastov, viacvrstvových kombinovaných materiálov:
Zber plastov, kombinovaných materiálov a kovových obalov sa uskutočňuje podľa určených termínov v zvozovom kalendári. Držitelia odpadu ukladajú plasty do vriec , ktoré si držiteľ odpadu umiestňuje na vlastných nehnuteľnostiach. V deň vývozu podľa zvozového kalendára umiestni vrece s papierom do 8,00 ho. ráno pred rod. dom na viditeľné miesto, kde mu ho oprávnená organizácia odoberie.
Zbiera sa: Plasty - fľaše od nápojov a olejov (PET fľaše), plastové obaly z drogérie, viacvrstvové kombinované materiály ( tetrapakové obaly - obaly od mlieka, vína, džúsu) . Obaly z plastov ( napr. PET fľaše) musia byť stlačené a uložené do nádob na odpad tak, aby sa zmenšil ich objem a zaberali čo najmenej objemu nádoby.
Zber kovov: Kovy sa zberajú do dvoch 1100 l kontajnerov červenej farby, ktoré sú umiestnené v obci pri predajniach potravín. Zberajú sa: kovové plechovky od nápojov, konzervy, klince, starý kovový riad. Konzervy a plechovky pred odovzdaním do nádoby je potrebné vypláchnuť, aby v nich nezostali zvyšky jedla
Nezbiera sa: kovové obaly od farieb, lepidiel, chemikálií, kovové obaly kombinované s iným materiálom. kovového odpadu

**Zber skla:**
Zber skla sa uskutočňuje podľa určených termínov v zvozovom kalendári. Držitelia odpadu si sklo umiestňujú do vriec , ktoré si umiestňujú na vlastných nehnuteľnostiach. V deň vývozu podľa zvozového kalendára si držitelia odpadu umiestnia sklo vo vreciach pred rod . dom do 8,00, hod. ráno na viditeľné miesto, kde mu ho oprávnená organizácia odoberie.
Zbiera sa: sklenené fľaše, nádoby, obaly a predmety zo skla, poháre, fľaštičky od kozmetiky bez kovových a plastových uzáverov, črepy, okenné sklo, sklo z okuliarov ... .
Nezbiera sa: vrchnáky, korky, gumy, porcelán, keramika, zrkadlá, drôtované sklo, dymové sklo, fľaše z umelej hmoty, časti uzáverov fliaš, žiarovky, žiarivky, obrazovky, silne znečistené sklo (zeminou, farbami, potravinami) ... Pri kultúrnom dome je pristavený veľkoobjemový kontajner , kde občania môžu priviesť sklo kedykoľvek aj mimo určených termínov v zvozovom kalendári.

**Zber prenosných batérií a akumulátorov a automobilových batérií a akumulátorov**
Použité prenosné batérie a akumulátory je možné odovzdať:
počas kalendárového zberu, – 2 krát ročne /jar, jeseň/. Použité prenosné batérie a akumulátory je ďalej možné odovzdať prostredníctvom spätného zberu, alebo prostredníctvom zberného miesta.
Zbiera sa: prenosné (gombíkové, tužkové, ...) a automobilové batérie a akumulátory ... .
Nezbiera sa: priemyselné batérie a akumulátory, iné odpady s obsahom škodlivých látok ako sú samotné batérie a akumulátory, odpady, zmesový komunálny odpad ... .

**Zber veterinárnych liekov a humánnych liekov nespotrebovaných fyzickými osobami a zdravotníckych pomôcok**
Nespotrebované humánne a veterinárne lieky je potrebné odovzdávať do verejných lekární. Nespotrebované lieky nepatria do zmesového komunálneho odpadu a ani do vôd odvádzaných v rámci obecnej kanalizácie.

**Zber šatstva a textilu**
Zber celoročne do špeciálnej zbernej nádoby na textil a šatstvo umiestnenej pri potravinách Jednota Coop . Vývoz zbernej nádoby: podľa potreby.
Zbiera sa: čisté a suché šatstvo ( všetky druhy odevov, prikrývky, deky, posteľná bielizeň), topánky ( iba v pároch, nezničené ), doplnky k oblečeniu ( čiapky, šále a pod. ), plyšové hračky.
Nezbiera sa: netkané textílie používané napríklad v záhradníctve, silne znečistené alebo zničené (roztrhané ) odevy, topánky ktoré nemajú pár.

**Biologicky rozložiteľný odpad zo záhrad a parkov vrátane odpadu z cintorínov** **a kuchynský odpad**
Biologicky rozložiteľný odpad zo zelene a kuchynský odpad si občania ukladajú na vlastné kompostoviská. Obec zabezpečí občanom možnosť podrviť si konáre stromov obecným drvičom drevnej hmoty za stanovenú cenu.

**Jedlé oleje a tuky**
Zhromažďovanie odpadu sa uskutočňuje spolu s nebezpečným a elektronickým odpadom – 2x ročne / jar, jeseň/ a podľa určených termínov určených v zvozom kalendári . Oleje a tuky sa odovzdávajú v plastových fľašiach s funkčným uzáverom. V deň vývozu si držiteľ odpadu vyloží pred svoj rodinný dom do 8,00,hod. ráno na viditeľné miesto, kde mu bude olej odobratý oprávnenou organizáciou.
Zbiera sa: oleje a tuky z prípravy jedál, zvyšky nespotrebovaných olejov, prepálené oleje, zvyšky margarínov, masla, či tuku ... .
Nezbiera sa: motorové, hydraulické, či iné oleje a tuky, ktoré neboli pôvodne určené na konzumáciu, či na prípravu jedla...

 **Pneumatiky**Odpadové pneumatiky sa odovzdávajú sa len distribútorovi pneumatík - predajcovi pneumatík, či pneuservisu.

**Staré vozidlá**

Držiteľ starého vozidlaje povinný odovzdať staré vozidlo osobe vykonávajúcej zber starých vozidiel alebo spracovateľovi starých vozidiel.

Tento popis vychádza zo Všeobecne záväzného nariadenia obce Hrachovište  [č.1/2016 o nakladaní s komunálnymi odpadmi a s drobnými stavebnými odpadmi .](http://www.jaslovskebohunice.sk/files/documents/vzn-predpisy/vzn98_odpady.rtf)